CELEX: 22018D1821
Language: et
Date: 2017-03-17 00:00:00
Title: EMP ühiskomitee otsus nr 57/2017, 17. märts 2017, millega muudetakse EMP lepingu II lisa „Tehnilised normid, standardid, katsetamine ja sertifitseerimine“ [2018/1821]

29.11.2018   
               
               
                  ET
               
               
                  Euroopa Liidu Teataja
               
               
                  L 305/24
               
            
         EMP ÜHISKOMITEE OTSUS
         nr 57/2017
         17. märts 2017
         millega muudetakse EMP lepingu II lisa „Tehnilised normid, standardid, katsetamine ja sertifitseerimine“ [2018/1821]
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
         ning arvestades järgmist:
         
                     (1)
                  
                  
                     EMP lepingusse tuleb inkorporeerida komisjoni 22. aprilli 2016. aasta rakendusmäärus (EL) 2016/635, millega muudetakse määruse (EÜ) nr 2870/2000 lisa piiritusjookide analüüsimise teatavate standardmeetodite osas (1).
                  
               
                     (2)
                  
                  
                     Käesolevas otsuses käsitletakse piiritusjookidega seotud õigusakte. Piiritusjooke käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu II lisa XXVII peatüki sissejuhatuses. Seetõttu käesolevat otsust Liechtensteini suhtes ei kohaldata.
                  
               
                     (3)
                  
                  
                     Seetõttu tuleks EMP lepingu II lisa vastavalt muuta,
                  
               ON VASTU VÕTNUD KÄESOLEVA OTSUSE:
         
            
               Artikkel 1
            
            EMP lepingu II lisa XXVII peatüki punkti 8 (komisjoni määrus (EÜ) nr 2870/2000) lisatakse järgmine taane:
            
                        „—
                     
                     
                        
                           32016 R 0635: komisjoni 22. aprilli 2016. aasta rakendusmäärus (EL) 2016/635 (ELT L 108, 23.4.2016, lk 1).“
                     
                  
         
            
               Artikkel 2
            
            Rakendusmääruse (EL) 2016/635 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
         
         
            
               Artikkel 3
            
            Käesolev otsus jõustub 18. märtsil 2017, tingimusel et kõik EMP lepingu artikli 103 lõike 1 kohased teated on edastatud (*1).
         
         
            
               Artikkel 4
            
            Käesolev otsus avaldatakse Euroopa Liidu Teataja EMP osas ja EMP kaasandes.
         
         
            Brüssel, 17. märts 2017
            
               
                  EMP ühiskomitee nimel
               
               
                  eesistuja
               
               Claude MAERTEN
            
         
         
            (1)  ELT L 108, 23.4.2016, lk 1.
         
            (*1)  Põhiseadusest tulenevaid nõudeid ei ole nimetatud.